open-index/open-wikipedia-markdown huggingface dataset:
আলান্দুর মেট্রো স্টেশন

**আলান্দুর মেট্রো স্টেশন** বা **আলন্দুর মেট্রো স্টেশন** একটি উত্তোলিত মেট্রো স্টেশন যা নীল লাইন এবং চেন্নাই মেট্রোর গ্রিন লাইনের অংশ এবং এটি দুটি লাইনগুলির মধ্যে একটি বিনিময় কেন্দ্র হিসাবে কাজ করে। স্টেশনটি বর্তমানে চেন্নাই মেট্রোর দুটি স্টেশনের মধ্যে একটি যেখানে দুটি লাইন মিলিত হয়, অন্যটি চেন্নাই সেন্ট্রাল মেট্রো স্টেশন। এটি শহরটির প্রথম বহু-স্তরীয় (মাল্টি-লেভেল) রেলওয়ে স্টেশন। এটি একমাত্র স্টেশন যেখানে দুটি করিডোরের যাত্রীরা ভ্রমণের দিকটি স্যুইচ করতে পারে।

## স্টেশন
স্টেশনটি চেন্নাই মেট্রোর দুটি পৃথক করিডরের জন্য বিনিময় কেন্দ্র হিসাবে কাজ করে, এই দুটি লাইন স্টেশনের দুটি ভিন্ন স্তরে নির্মিত হয়েছে- প্রথমটি গুইন্ডি থেকে অফিসার ট্রেনিং একাডেমী (ওটিএ) এবং চেন্নাই বিমানবন্দরের দিকে এবং দ্বিতীয়টি লাইন সিএমএমটি থেকে সেন্ট থমাস মাউন্ট স্তেস্নের দিকে গিয়েছে।

## সাব স্টেশন প্রাপ্তি
সিএমআরএল প্রকল্পের জন্য স্টেশনের কাছে তামিলনাড়ু বিদ্যুৎ বোর্ড কর্তৃক একটি ২৩০-কেভি গ্রহণকারী সাবস্টেশন (আরএসএস) নির্মিত হচ্ছে। টি এন ই বি কাছাকাছি অবস্থিত টিএনইবি সাব-স্টেশন (টিএনইবি কর্তৃক নির্মিত হচ্ছে) থেকে ১১০ কেভি বিদ্যুৎ সরবরাহ করবে আরএসএস-এ, যা দুটি ট্রান্সফরমার দ্বারা ৩৩ কেভি থেকে ২৫ কেভি পর্যন্ত ধাপে ধাপে সরবরাহ করা হবে।

## উপলব্ধ সুবিধা
ক্যান্টনমেন্ট বোর্ডে মেট্রো স্টেশনের কাছাকাছি আসার ঘানা জংশনে তিনটি এসি বাস আশ্রয় কেন্দ্র স্থাপনের সিদ্ধান্ত নিয়েছে, যা আন্তঃমন্ত্রণালয় পরিবহন কেন্দ্র হয়ে উঠবে। প্রতিটি আশ্রয়স্থল ৩৭০ বর্গফুটের বেশি হবে, যেজেখানে৩২ জন যাত্রী বসতে এবং ৪৫ জন যাত্রী দাঁড়াতে পড়বে। আশ্রয়ের অন্যান্য সুবিধাগুলিতে এটিএম, সিসিটিভি, সিকিউরিটি গার্ড, পাবলিক প্রস্রাব, পানীয় জল, কফি ভেন্ডিং মেশিন এবং বাস আগমন সম্পর্কে ঘোষণা অন্তর্ভুক্ত করা হবে।

## বাণিজ্যিক কেন্দ্র
চেন্নাই মেট্রো প্রকল্পের প্রথম ধাপে পাঁচটি স্টেশনে মধ্যে একটি হল আলন্দুর স্টেশন, যা বাণিজ্যিক হাব রূপান্তর করা হয়েছে, অন্য স্টেশনগুলি হল সিএমবিটি, অরুবাক্কাম, এককাতুথাঙ্গল এবং অশোক নগর। স্টেশনটির পিছনে গাড়ি পার্কের জন্য একটি বেসমেন্ট এবং স্টিল ফ্লোর দিয়ে ১,১৮,০০০ বর্গফুট ভবন নির্মাণ করা হয়েছে।

## তথ্যসূত্র

## বহিঃসংযোগ

* চেন্নাই মেট্রো রেল লিমিটেডের অফিসিয়াল ওয়েবসাইট

বিষয়শ্রেণী:চেন্নাই মেট্রোর স্টেশন
বিষয়শ্রেণী:চেন্নাইয়ের রেলওয়ে স্টেশন
গুজরানওয়ালা বিভাগ

**গুজরানওয়ালা বিভাগ** পাকিস্তানের  পাঞ্জাব  প্রদেশের একটি প্রশাসনিক বিভাগ এবং পাঞ্জাব প্রদেশের বৃহত্তম বিভাগ বলে মনে করা হয়ে থাকে। গুজরানওয়ালা শহরটির সদর দফতর ১৭,২০৬ বর্গ কিমি এলাকা জুড়ে গঠিত হয়েছে। ১৯৯১ সালের আদমশুমারি হিসাব অনুযায়ী জনসংখ্যা ছিল প্রায় ৭,৫২২,৩৫২ জন এর মত; এরপর ১৯৯৮ সালের আদমশুমারি অনুযায়ী জনসংখ্যা ৪ মিলিয়ন বেড়ে দাড়ায় ১১,৪৩১,০৫৮ জন।

বর্তমানে, মিরপুর বিভাগের মধ্যে নিম্নলিখিত জেলা রয়েছে:

* গুজরানওয়ালা জেলা
* গুজরাত জেলা
* হাফিজাবাদ জেলা
* মান্দি বাহাউদ্দিন জেলা
* নারোওয়াল জেলা
* শিয়ালকোট জেলা

## তথ্যসূত্র

## বহিঃসংযোগ
# Photographer In Gujranwala

বিষয়শ্রেণী:পাকিস্তানের প্রদেশ
লাহোর বিভাগ

**লাহোর বিভাগ** পাকিস্তানের  পাঞ্জাব  প্রদেশের একটি প্রশাসনিক বিভাগ। ২০০০ সালের পূর্বে বিভাগটি ৪টি জেলা নিয়ে গঠিত হয়েছিল - কসুর জেলা, লাহোর জেলা, নানকানা সাহেব জেলা এবং শেইখুপুরা জেলা। ২০০০ সালের পূর্ববর্তী সময়ে, সরকারের অধীনে সংস্কারের এক পর্যায়ে এসে বিভাগটি বিলুপ্ত ঘোষণা করা হলেও ২০০০ সালের পরবর্তী সময়ে বিভাগটি পূর্বাবস্থায় ফিরিয়ে নেওয়া হয়। যাহোক, পুনরুদ্ধারকৃত লাহোর বিভাগটি শুধুমাত্র কসুর জেলা ও লাহোর জেলা অন্তর্ভুক্ত ছিল এবং নানকানা সাহেব জেলা ও শেইখুপুরা জেলার সমন্বয়ে একটি নতুন বিভাগ শেইখুপুরা বিভাগ গঠন করা হয়েছিল।

## ইতিহাস
লাহোর বিভাগটি মূলত ব্রিটিশ ভারতের পাঞ্জাব প্রদেশের প্রশাসনিক বিভাগ ছিল। এটি হিমালয় থেকে মুলতান পর্যন্ত সুটলেজ নদীর ডান তীর বরাবর বিস্তৃত এবং  শিয়ালকোট জেলা, গুজরানওয়ালা জেলা, লাহোর জেলা, অমৃতসর জেলা, গুরুদাসপুর জেলা ও গুজরাত জেলা সহ মোট ৬টি জেলা নিয়ে গঠন করা হয়। বিভাগের মোট এলাকা ছিল  এবং ১৯০১ সালের ভারতের আদমশুমারি অনুযায়ী হিসাব অনুযায়ী জনসংখ্যার ছিল প্রায় ৫,৫৯৮,৪৬৩ জন এর মত।

বিভাগটিতে ৬টি জেলা ছিল:

## তথ্যসূত্র

বিষয়শ্রেণী:পাকিস্তানের বিভাগ
বিষয়শ্রেণী:ব্রিটিশ ভারতের বিভাগ
বিষয়শ্রেণী:লাহোর
২০১৯ ক্রিকেট বিশ্বকাপ গ্রুপ পর্ব

২০১৯ সালের ক্রিকেট বিশ্বকাপ প্রতিযোগিতার গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হবে। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হবে। এরফলে সর্বমোট ৪৫টি খেলা সম্পন্ন হবে। প্রত্যেক দলই সর্বমোট নয়টি খেলায় অংশ নিবে। গ্রুপের শীর্ষ চার দল নক-আউট পর্বে উপনীত হবে। ১৯৯২ সালের ক্রিকেট বিশ্বকাপেও একই প্রক্রিয়া অবলম্বন করা হয়েছিল।

## পয়েন্ট তালিকা

### গ্রুপ পর্বের সারাংশ

## খেলা
### ইংল্যান্ড ব দক্ষিণ আফ্রিকা

### পাকিস্তান ব ওয়েস্ট ইন্ডিজ

### নিউজিল্যান্ড ব শ্রীলঙ্কা

### অস্ট্রেলিয়া ব আফগানিস্তান

### বাংলাদেশ ব দক্ষিণ আফ্রিকা

### ইংল্যান্ড ব পাকিস্তান

### আফগানিস্তান ব শ্রীলঙ্কা

### ভারত ব দক্ষিণ আফ্রিকা

### বাংলাদেশ ব নিউজিল্যান্ড

### অস্ট্রেলিয়া ব ওয়েস্ট ইন্ডিজ

### পাকিস্তান ব শ্রীলঙ্কা

### ইংল্যান্ড ব বাংলাদেশ

### আফগানিস্তান ব নিউজিল্যান্ড

### অস্ট্রেলিয়া ব ভারত

### দক্ষিণ আফ্রিকা ব ওয়েস্ট ইন্ডিজ

### বাংলাদেশ ব শ্রীলঙ্কা

### অস্ট্রেলিয়া ব পাকিস্তান

### ভারত ব নিউজিল্যান্ড

### ইংল্যান্ড ব ওয়েস্ট ইন্ডিজ

### অস্ট্রেলিয়া ব শ্রীলঙ্কা

### আফগানিস্তান ব দক্ষিণ আফ্রিকা

### ভারত ব পাকিস্তান

### বাংলাদেশ ব ওয়েস্ট ইন্ডিজ

### ইংল্যান্ড ব আফগানিস্তান

### নিউজিল্যান্ড ব দক্ষিণ আফ্রিকা

### অস্ট্রেলিয়া ব বাংলাদেশ

### ইংল্যান্ড ব শ্রীলঙ্কা

### আফগানিস্তান ব ভারত

### নিউজিল্যান্ড ব ওয়েস্ট ইন্ডিজ

### পাকিস্তান ব দক্ষিণ আফ্রিকা

### আফগানিস্তান ব বাংলাদেশ

### ইংল্যান্ড ব অস্ট্রেলিয়া

### নিউজিল্যান্ড ব পাকিস্তান

### ভারত ব ওয়েস্ট ইন্ডিজ

### দক্ষিণ আফ্রিকা ব শ্রীলঙ্কা

### আফগানিস্তান ব পাকিস্তান

### অস্ট্রেলিয়া ব নিউজিল্যান্ড

### ইংল্যান্ড ব ভারত

### শ্রীলঙ্কা ব ওয়েস্ট ইন্ডিজ

### বাংলাদেশ ব ভারত

### ইংল্যান্ড ব নিউজিল্যান্ড

### ওয়েস্ট ইন্ডিজ ব আফগানিস্তান

### পাকিস্তান ব বাংলাদেশ

### ভারত ব শ্রীলঙ্কা

### দক্ষিণ আফ্রিকা ব অস্ট্রেলিয়া

## তথ্যসূত্র

বিষয়শ্রেণী:২০১৯ ক্রিকেট বিশ্বকাপ
মুলতান বিভাগ

**মুলতান বিভাগ** পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান::

* খানেওয়াল জেলা
* লোধরান জেলা
* মুলতান জেলা
* বিহারি জেলা

## তথ্যসূত্র
গাস কেম্পিস

**গুস্তাভ অ্যাডল্ফ কেম্পিস** (; জন্ম: ৪ আগস্ট, ১৮৬৫ - মৃত্যু: ১৯ মে, ১৮৯০) কেপ উপনিবেশের পোর্ট এলিজাবেথ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সময়কালে সংক্ষিপ্তকালের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন **গাস কেম্পিস**। দলে তিনি মূলতঃ বামহাতি মিডিয়াম পেস বোলার হিসেবে খেলতেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেছিলেন গাস কেম্পিস। ১২ মার্চ, ১৮৮৯ তারিখে সফরকারী ইংল্যান্ডের বিপক্ষে দক্ষিণ আফ্রিকার উদ্বোধনী টেস্টে অভিষেক ঘটে তার।

বামহাতি মিডিয়াম পেস বোলিং করতেন গাস কেম্পিস। পিচের উভয়দিকেই বলকে নিশানা বরাবর নিখুঁতভাবে নিয়ন্ত্রণের মাধ্যমে বোলিং কার্য সম্পাদন করতেন তিনি। ১৮৮৮-৮৯ মৌসুমে আর. জি. ওয়ারটনের নেতৃত্বাধীন সফরকারী ইংরেজ একাদশের বিপক্ষে প্রথম-শ্রেণীবিহীন তিনটি খেলায় অংশগ্রহণ করে ১৩ উইকেট দখল করেন। এর স্বীকৃতিস্বরূপ পোর্ট এলিজাবেথে অনুষ্ঠিত উভয় দেশের মধ্যকার প্রথম টেস্টে খেলার জন্য মনোনয়ন লাভে সক্ষম হন। তবে ব্যাট হাতে নিদারুণভাবে ব্যর্থ হন। কিন্তু, বল হাতে ৩/৫৩ ও ১/২৩ পেলেও সফরকারী ইংল্যান্ড দল স্বাচ্ছন্দ্যে ৮ উইকেটের ব্যবধানে জয় তুলে নেয়।

## ঘরোয়া ক্রিকেট
পরের মৌসুমে নাটালের পক্ষে ঘরোয়া প্রথম-শ্রেণীর দক্ষিণ আফ্রিকান ক্রিকেটে অংশগ্রহণ করেন। ১২.৪২ গড়ে ৪১ উইকেট পান তিনি। মাত্র পাঁচটি খেলায় অংশগ্রহণের মাধ্যমে এ সাফল্য পান তিনি। তন্মধ্যে, চারবার ইনিংসে পাঁচ-উইকেট দখল করেন। দুইবার খেলায় ১০-উইকেট পান। পোর্ট এলিজাবেথের বিপক্ষে ৭/৩৫ ও ৪/২৯; কিম্বার্লীর বিপক্ষে ৭/৪৪; ওয়েস্টার্ন প্রভিন্সের বিপক্ষে ৭/৩৩ ও ৩/৭৬ এবং কেপ টাউন ক্লাবসের বিপক্ষে ৫/২০ বোলিং পরিসংখ্যান দাঁড় করিয়েছিলেন। এরফলে, খুব সহজেই ঐ মৌসুমের সফলতম বোলারের মর্যাদা লাভ করতে সক্ষম হন।

## ব্যক্তিগত জীবন
১৮৮৯-৯০ মৌসুম শেষ হবার স্বল্প কয়েকদিন পরই ১৯ মে, ১৮৯০ তারিখে মাত্র ২৪ বছর বয়সে পর্তুগীজ মোজাম্বিকের চিলোন আইল্যান্ড এলাকায় গাস কেম্পিসের দেহাবসান ঘটে। তার মৃত্যুর তারিখ রেকর্ডবিহীন অবস্থায় ছিল ও উইজডেন ক্রিকেটার্স অ্যালমেনাকে গাস কেম্পিসের মৃত্যুর বিষয়ে কোন সংবাদ প্রকাশ করেনি।

তার ভাই জর্জ কেম্পিস ১৮৯৪ সালে দক্ষিণ আফ্রিকা দলের সাথে ইংল্যান্ড গমন করেছিলেন।

## তথ্যসূত্র

## আরও দেখুন
* টেস্ট ক্রিকেট
* উইলিয়াম মিল্টন
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

## গ্রন্থপঞ্জি
*  *World Cricketers - A Biographical Dictionary* by Christopher Martin-Jenkins published by Oxford University Press (1996)
*  *The Wisden Book of Test Cricket, Volume 1 (1877-1977)* compiled and edited by Bill Frindall published by Headline Book Publishing (1995)
*  *Who's Who of Cricketers* by Philip Bailey, Philip Thorn & Peter Wynne-Thomas published by Hamlyn (1993)

## বহিঃসংযোগ
* 
* 

বিষয়শ্রেণী:১৮৬৫-এ জন্ম
বিষয়শ্রেণী:১৮৯০-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:গকেবেরহা থেকে আগত ক্রিকেটার
কাঞ্চন চৌধুরি ভট্টাচার্য

**কাঞ্চন চৌধুরি ভট্টাচার্য** () হলেন উত্তরাখণ্ড পুলিশ ফোর্সের একজন প্রাক্তন ডিরেক্টর জেনারেল অফ পুলিশ এবং সাম্প্রতিককালে রাজনীতিতে এসেছেন, ২০১৪ ভারতীয় সাধারণ নির্বাচন প্রক্রিয়ায় তিনি আম আদমি পার্টি প্রার্থী হিসেবে উত্তরাখণ্ড রাজ্যের হরিদ্বার কেন্দ্র থেকে প্রতিদ্বন্দ্বিতা করেন। তিনি একজন প্রথম মহিলা, যিনি কোনো রাজ্যের ডিরেক্টর জেনারেল অফ পুলিশ হয়েছিলেন এবং ২০০৭ খ্রিষ্টাব্দের ৩১ ডিসেম্বর তিনি চাকরি থেকে অবসর নিয়েছিলেন। তিনি হলেন কিরণ বেদির পর দেশের দ্বিতীয় আইপিএস অফিসার।

## প্রারম্ভিক জীবন ও শিক্ষা
কাঞ্চন চৌধুরি ভট্টাচার্য হলেন মদন মোহন চৌধুরির প্রথম সন্তান। তিনি জন্মগ্রহণ করেছিলেন হিমাচল প্রদেশে এবং বাস করেছেন অমৃতসর ও দিল্লি শহরে। কাঞ্চন দেবী অমৃতসর শহরের গভর্নমেন্ট কলেজ ফর ওমেন-এ পড়াশোনা করেছেন। পরবর্তীতে, তিনি ইংরেজি সাহিত্য বিষয়ে তার স্নাতকোত্তর ডিগ্রি সম্পূর্ণ করেন দিল্লি বিশ্ববিদ্যালয় অনুমোদিত ইন্দ্রপ্রস্থ কলেজ থেকে, এবং ১৯৯৩ খ্রিষ্টাব্দে ইউনিভার্সিটি অফ উল্লংগং, নিউ সাউথ ওয়েলস, অস্ট্রেলিয়া থেকে বিজনেস অ্যাডমিনিস্ট্রেশন বিষয়ে মাস্টার ডিগ্রি অর্জন করেন। তার পিতা সম্পত্তি সংক্রান্ত বিষয়ে জড়িয়ে পড়েন এবং ভীষণভাবে প্রহৃত হন, সেই সময় পুলিশ আধিকারিকরা এফআইআরের মাধ্যমে অভিযোগ নথিভুক্ত করতে প্রস্তুত ছিলেননা; এই ঘটনা তাকে পুলিশ আধিকারিক হওয়ার জন্যে এবং জনগণের প্রয়োজনে সাহায্য করতে উদ্বুদ্ধ করেছিল। 

## কর্মজীবন
কাঞ্চন চৌধুরি ভট্টাচার্যের কর্মজীবনধারায় আছে ৩৩টা উজ্জ্বল বছর। তিনি হলেন (কিরণ বেদি মহাশয়ার পর) দ্বিতীয় মহিলা যিনি ১৯৭৩ ব্যাচের আইপিএস আধিকারিক হন। তিনি উত্তর প্রদেশ নিযুক্ত প্রথম মহিলা আইপিএস আধিকারিক এবং বেরেইলি, উত্তর প্রদেশ অঞ্চলের প্রথম মহিলা ডেপুটি জেনারেল ইন্সপেক্টর অফ পুলিশ। তিনি সেই সময় উত্তর প্রদেশ পুলিশ বাহিনীর প্রথম মহিলা ইন্সপেক্টর জেনারেল পদে উন্নীত হয়েছিলেন। তিনি হলেন উত্তরাঞ্চল রাজ্যের প্রথম মহিলা অ্যাডিশনাল ডিরেক্টর জেনারেল অফ পুলিশ এবং সেই সময়কালে তার পদোন্নতি হয়ে তিনি ওই রাজ্যের প্রথম মহিলা ডিরেক্টর জেনারেল অফ পুলিশ হয়েছিলেন। তিনি তার ৩৩ বছরের গৌরবময় কর্মজীবনে অনেক সংবেদনশীল ঘটনাবলি নিজের হাতে সামলেছেন; যেমন ১৯৮৭ খ্রিষ্টাব্দে সাত বারের জাতীয় ব্যাডমিন্টন চ্যাম্পিয়ন সৈয়দ মোদি খুনের ঘটনা এবং রিলায়েন্স-বোম্বে ডাইং ঘটনা। এছাড়া বিভিন্ন ব্যাঙ্ক এবং পাবলিক সেক্টরে হোয়াইট কলার অপরাধ দমনের কাজ করেছেন।

২০০৪ খ্রিষ্টাব্দে তিনি কানকুন, মেক্সিকোতে ইন্টারপোল সাক্ষাৎকারে ভারতের প্রতিনিধি নিযুক্ত হয়েছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ভারতীয় পুলিশ প্রধান
বিষয়শ্রেণী:ভারতীয় নারী পুলিশ কর্মকর্তা
বিষয়শ্রেণী:জীবিত ব্যক্তি
বিষয়শ্রেণী:আম আদমি পার্টির রাজনীতিবিদ
বিষয়শ্রেণী:১৯৪০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী
বিষয়শ্রেণী:ভারতীয় পুলিশ কর্মকর্তা
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:হিমাচল প্রদেশের রাজনীতিতে নারী
জন তারতুরো

**জন মাইকেল তারতুরো** (; ; জন্ম: ২৮ ফেব্রুয়ারি ১৯৫৭) হলেন ইতালীয় মার্কিন অভিনেতা, লেখক ও চলচ্চিত্র নির্মাতা। তিনি *ডু দ্য রাইট থিং* (১৯৮৯), *[[মিলার্স ক্রসিং]]* (১৯৯০), *[[বার্টন ফিঙ্ক]]* (১৯৯১), *[[কুইজ শো (চলচ্চিত্র)|কুইজ শো]]* (১৯৯৪), *[[দ্য বিগ লেবোভ্‌স্কি]]* (১৯৯৮), *ও ব্রাদার, হোয়ার আর্ট দো?* (২০০০) এবং *ট্রান্সফর্মার্স* চলচ্চিত্র ধারাবাহিকের চারটি চলচ্চিত্র, ও *দ্য লাস্ট নাইট* (২০১৭) চলচ্চিত্রে অভিনয় করে খ্যাতি অর্জন করেন। *বার্টন ফিঙ্ক* ছবিতে অভিনয় করে তিনি কান চলচ্চিত্র উৎসবের শ্রেষ্ঠ অভিনেতার পুরস্কার ও শ্রেষ্ঠ অভিনেতা বিভাগে দাভিদ দি দোনাতেল্লো অর্জন করেন এবং *কুইজ শো* ছবিতে অভিনয় করে সেরা পার্শ্ব অভিনেতা বিভাগে গোল্ডেন গ্লোব ও  স্ক্রিন অ্যাক্টরস গিল্ড পুরস্কারের মনোনয়ন লাভ করেন।

টেলিভিশনে তিনি *মঙ্ক* ধারাবাহিকে অভিনয় করে ২০০৪ সালে একটি প্রাইমটাইম এমি পুরস্কার অর্জন করেন এবং *দ্য নাইট অব* মিনি ধারাবাহিকে অভিনয় করে একটি প্রাইমটাইম এমি ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন অভিনেতা
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:সিসিলীয় বংশোদ্ভূত মার্কিন ব্যক্তি
বিষয়শ্রেণী:সিসিলীয় বংশোদ্ভূত ব্যক্তি
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:দাভিদ দি দোনাতেল্লো বিজয়ী
রুচিরা কাম্বোজ

** রুচিরা কাম্বোজ ** একজন ভারতীয় রাষ্ট্রদূত এবং কূটনীতিক। তিনি আইএফএস ১৯৮৭ ব্যাচের। এই মুহূর্তে তিনি দক্ষিণ আফ্রিকাতে ভারতের বর্তমান হাই কমিশনার এবং ভুটানতে রাষ্ট্রদূত পদে ভূষিত।
## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় বেসামরিক কর্মচারী
বিষয়শ্রেণী:উত্তরপ্রদেশের লেখিকা
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভুটানে ভারতের রাষ্ট্রদূত
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
মণিকা কপিল মোহতা

থাম্ব|মনিকা কাপিল মহতা
**মনিকা কাপিল মহতা**(হিন্দি: मोनिका कपिल मोहता, জন্ম ১৯ জানুয়ারি ১৯৬২) একজন ভারতীয় কূটনীতিক, সুইডেন ও লাতভিয়াতে ভারতের রাষ্ট্রদূত হিসেবে দায়িত্ব পালন করছেন। তিনি বৈদেশিক বিষয়াবলি বিষয়ক মন্ত্রণালয়ের সচিব পদে রয়েছেন এবং পূর্বে ভারত এর রাষ্ট্রদূত ছিলেন।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় কূটনীতিবিদ
আতিকুল ইসলাম (মেয়র)

**আতিকুল ইসলাম** (জন্ম ১ জুলাই ১৯৬১) একজন বাংলাদেশি ব্যবসায়ী, রাজনীতিবিদ ও মন্ত্রী পদমর্যাদায় ঢাকা উত্তর সিটি কর্পোরেশনের মেয়র ছিলেন। তিনি ২০১৯ সালের ২৮ ফেব্রুয়ারিতে অনুষ্ঠিত ঢাকা উত্তর সিটি কর্পোরেশনের উপ-নির্বাচনে মেয়র হিসেবে নির্বাচিত হন এবং ৭ মার্চ মেয়র হিসেবে শপথ গ্রহণ করেন। এরপর ২০২০ সালের ১ ফেব্রুয়ারিতে অনুষ্ঠিত নির্বাচনে তিনি পুনরায় মেয়র নির্বাচিত হন। এরপূর্বে তিনি ২০১৩-১৪ সাল মেয়াদে বাংলাদেশ পোশাক প্রস্তুতকারক ও রপ্তানিকারক সমিতির সভাপতি হিসেবে দায়িত্ব পালন করেছিলেন।

## প্রারম্ভিক জীবন
আতিকুল ইসলাম ১৯৬১ সালের ১ জুলাই নীলফামারী জেলার সৈয়দপুর শহরে জন্মগ্রহণ করেন। তার পৈতৃক নিবাস কুমিল্লা জেলার দাউদকান্দি উপজেলায় (বর্তমান তিতাস উপজেলা)। তার পিতার নাম মমতাজউদ্দিন আহমেদ ও মাতার নাম মাজেদা খাতুন। এই দম্পতির ৬ মেয়ে ও ৫ ছেলের মধ্যে আতিকুল সবার ছোট। আতিকুলের জন্মের সময় তার পিতা সৈয়দপুরে কর্মরত ছিলেন। আতিকুল বিএএফ শাহীন কলেজ ঢাকা থেকে মাধ্যমিক ও উচ্চ মাধ্যমিক সম্পন্ন করেন।

## কর্মজীবন
আতিকুল ইসলাম ও তার ভাই শফিকুল ইসলাম ১৯৮৫ সালে *ইসলাম গ্রুপ* প্রতিষ্ঠা করার মাধ্যমে পোশাকখাতে ব্যবসা শুরু করেন। বর্তমানে তিনি গ্রুপটির পরিচালক হিসেবে দায়িত্ব পালন করছেন। তিনি ২০১৩-১৪ মেয়াদে বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সভাপতি হিসেবে দায়িত্ব পালন করেন। এছাড়াও তিনি বাংলাদেশের পোশাকখাতের শ্রম পরিস্থিতি ও পণ্যের মান উন্নয়নে গঠিত *সেন্টার অব এক্সিলেন্স ফর বাংলাদেশ অ্যাপারেল ইন্ডাস্ট্রিজের* সভাপতি হিসেবেও দায়িত্ব পালন করছেন। বাংলাদেশ সরকার তাকে বাণিজ্যিক গুরুত্বপূর্ণ ব্যক্তি (সিআইপি) হিসেবে ঘোষণা করে।

২০১৫ সালের ২৮ এপ্রিল ঢাকা উত্তর সিটি কর্পোরেশনের নির্বাচনে তৎকালীন মেয়র আনিসুল হক জয় লাভ করেন কিন্তু ২০১৭ সালের ৩০ নভেম্বর তার মৃত্যুতে মেয়রের আসনটি শূন্য হওয়ার পর, ২০১৯ সালের ২৮ ফেব্রুয়ারি পুনরায় উপ-নির্বাচন অনুষ্ঠিত হয় যাতে আওয়ামী লীগের সমর্থনে আতিকুল ইসলাম জয়লাভ করেন। ২০২০ সালের ১ ফেব্রুয়ারির নির্বাচনে তিনি আওয়ামী লীগের মনোনয়নে পুনরায় মেয়র হিসেবে নির্বাচিত হন।

১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

## পারিবারিক জীবন
আতিকুল ব্যক্তিগত জীবনে ডেন্টাল সার্জন শায়লা সাগুফতা ইসলামের সাথে বিবাহ বন্ধনে আবদ্ধ হন। এই দম্পতির এক কন্যা রয়েছে। আতিকুল ইসলামের পিতা মমতাজউদ্দিন আহমেদ ছিলেন একজন পুলিশ কর্মকর্তা। মমতাজউদ্দিন ১৯৬৫ সালে পুলিশ সুপারিনটেনডেন্ট (এসপি) হিসাবে অবসর গ্রহণ করেন। আতিকুলের ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন এবং অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।

## সম্মাননা
* ওয়ালমার্ট - সবচেয়ে সফল উদ্যোক্তা (১৯৯৭, ১৯৯৮, ২০০১, ২০০৩, ২০০৪, ২০০৫, ২০০৬ ও ২০১০)

## তথ্যসূত্র

## বহিঃসংযোগ

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা উত্তর সিটি কর্পোরেশনের মেয়র
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশী ব্যবসায়ী
বিষয়শ্রেণী:কুমিল্লা জেলার ব্যক্তি
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী রাজনীতিবিদ
আতিকুল ইসলাম (দ্ব্যর্থতা নিরসন)

**আতিকুল ইসলাম** নামে নিম্নের ব্যক্তিবর্গকে নির্দেশ করতে পারেঃ

* আতিকুল ইসলাম (মেয়র), ঢাকা উত্তর সিটি কর্পোরেশনের নির্বাচিত মেয়র।
* আতিকুল ইসলাম (সঙ্গীতশিল্পী) (১৯৩৫ - ২ এপ্রিল ১৯৭৫), বাংলাদেশী সঙ্গীতশিল্পী।
এড হ্যারিস

**এডওয়ার্ড অ্যালেন হ্যারিস** (; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি *অ্যাপোলো থার্টিন* (১৯৯৫), *[[দ্য ট্রুম্যান শো]]* (১৯৯৮), *[[পোলক]]* (২০০০), ও *[[দি আওয়ার্স (চলচ্চিত্র)|দি আওয়ার্স]]* (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল *দ্য রাইট স্টাফ* (১৯৮৩), *দ্য অ্যাবিস* (১৯৮৯), *স্টেট অব গ্রেস* (১৯৯০), *গ্লেনগারি গ্লেন রস* (১৯৯২), *নিক্সন* (১৯৯৫), *দ্য রক* (১৯৯৬), *স্টেপমম* (১৯৯৮), *[[আ বিউটিফুল মাইন্ড (২০০১-এর চলচ্চিত্র)|আ বিউটিফুল মাইন্ড]]* (২০০১), *এনিমি অ্যাট দ্য গেটস্‌* (২০০১), *আ হিস্ট্রি অব ভায়োলেন্স* (২০০৫), *গন বেবি গন* (২০০৭), *স্নোপিয়ের্সার* (২০১৩), এবং *[[মাদার (২০১৭-এর চলচ্চিত্র)|মাদার]]* (২০১৭)। তিনি *পোলক* (২০০০) ও পশ্চিমা ধাঁচের *অ্যাপালুসা* (২০০৮) চলচ্চিত্র পরিচালনা করেন।

টেলিভিশনে হ্যারিস মিনি ধারাবাহিক *এম্পায়ার ফলস্‌* (২০০৫)-এ মাইলস রবি ও টেলিভিশন চলচ্চিত্র *গেম চেঞ্জ* (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক *ওয়েস্টওয়ার্ল্ড*-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ওকলাহোমা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:নিউ জার্সির অভিনেতা
বিষয়শ্রেণী:নিউ জার্সির চলচ্চিত্র পরিচালক
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন মঞ্চ অভিনেতা
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
জামাল মোস্তফা

**জামাল মোস্তফা** (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন।

## প্রাথমিক জীবন
জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন।

## রাজনৈতিক জীবন
তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন।

তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা উত্তর সিটি কর্পোরেশনের মেয়র
বিষয়শ্রেণী:বাংলাদেশের কাউন্সিলর
বালাকোট

**বালাকোট** পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।

## ইতিহাস
ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।

### ২০১৯ ভারতীয় আক্রমণ

২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।

## ভূগোল
বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।

## প্রশাসন
বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।

## তথ্যসূত্র

বিষয়শ্রেণী:মনসেহরা জেলার ইউনিয়ন পরিষদ
বিষয়শ্রেণী:মনসেহরা জেলার জনবহুল স্থান
বিষয়শ্রেণী:২০০৫ কাশ্মীর ভূমিকম্প
বিষয়শ্রেণী:ভূমিকম্পে ধ্বংস শহর
বিষয়শ্রেণী:ভূমিকম্পে ধ্বংসপ্রাপ্ত শহর
ভাল্কি

**ভাল্কি** (বৈজ্ঞানিক নাম: *Psolos fuligo (Mabille)*) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।
## আকার
ভাল্কি এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।
## বিস্তার
ভারত (পশ্চিমঘাট পর্বত, কেরালা, মহারাষ্ট্র, পশ্চিমবঙ্গ, অসম থেকে অরুণাচল প্রদেশ ও উত্তর পূর্ব ভারত) বাংলাদেশ ও মায়ানমার এর বিভিন্ন অঞ্চলে এদের পাওয়া যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ উভয় প্রকারেই ডানার উপরিতল চকচকে ঘন বাদামি এবং সামনের ও পিছনের ডানা সম্পূর্ণ দাগ-ছোপ হীন।

ডানার নিম্নতল উপরিতল অপেক্ষা ফ্যাকাশে বাদামি ও বেগুনি (purple) আভাযুক্ত। সামনের ডানার শীর্ষে (apex) ধূসর বেগুনি (purple -grey) ছোপ বর্তমান। ৪ থেকে ৯ নং শিরামধ্যে কতগুলি ছোপ লক্ষ্য করা যায়।

পিছনের ডানার মধ্যভাগে ও প্রান্তে অস্পষ্ট ধূসর বেগুনি বন্ধনী চোখে পরে।  ২ থেকে ৫ নং শিরামধ্যে ছোট, আবছা ও ফ্যাকাশে ৪ টি সরলরৈখিকভাবে অবস্হিত ডিসকাল ছোপ চোখে পরে। ৬ নং শিরামধ্যে অপর অনুরূপ ডিসকাল ছোপটি ছোপসারির থেকে খানিকটা ভিতরদিকে অবস্থিত এবং ৭ নং শিরামধ্যে আরও ভিতরদিকে আরও একটি অনুরূপ ছোপ বর্তমান।  সেল-এর উপরি কিনারার মধ্যভাগে একটি ছোপ বিদ্যমান। পুরুষ ও স্ত্রী প্রকার অনুরূপ, তবে পুরুষ প্রকারে সামনের ডানার নিম্নতলে ২ নং শিরার উৎসস্হলের নিচে একটি চকচকে দাগ (brand) দেখা যায়।

শুঙ্গ কালো; মাথা, বক্ষদেশ ও উদর উপরিতলে ঘন বাদামি এবং নিম্নতলে ফ্যাকাশে বাদামি।

## আচরণ
সুলভ-দর্শন এই প্রজাতির উড়ান দুর্বল, ধীর ও অলস। যে কোনো ভারতীয় স্কিপার প্রজাতির তুলনায় এদের উড়ান দুর্বলতর ।এরা ভূমির কাছাকাছি নিচ দিয়ে ওড়ে। ছায়াময় পরিবেশ ও বাসভূমি এদের ভীষণ পছন্দের, তাই এরা ঘন ঝোপঝাড় ও ঘন জঙ্গলের ভিতরেই থাকে। মাঝেমধ্যে ঝোপঝাড় ও ঘন জঙ্গলের ভিতর থেকে বেরিয়ে জঙ্গলের পথে খানিক বিচরণ করে আবার সেখানেই ফিরে যায়। পাতায় ও ফুলে বসে এই প্রজাতিকে রোদ পোহাতে ও মধুপান করতে দেখা যায়; তবে সচরাচর মাটিতে অবস্থান করে না। পাতায় বসার সময় এরা ডানা খাঁড়া করে বসে, কিন্তু সামনের ডানা দুটি সামান্য ফাঁক করে রাখে (parted) এবং দুই ডানার শীর্ষ কখনো একে ওপরের সাথে জোড়া লাগায় না। বসার এই বিশেষ ভঙ্গিমার কারণেই এদের ডাস্কি পার্টউইং নামকরণ হয়েছে। পশ্চিমঘাট পর্বতে বর্ষার মাসগুলো থেকে ডিসেম্বর পর্যন্ত চিরহরিৎ বনাঞ্চলে এদের উপস্থিতি খুবই প্রাচুর্যপূর্ণ (abundant)।
## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
হান্টার (২০১৫-এর চলচ্চিত্র)

***হান্টার*** হচ্ছে ২০১৫ সালে মুক্তিপ্রাপ্ত একটি হিন্দি চলচ্চিত্র। প্রাপ্তবয়স্কদের জন্য তৈরি যৌন-হাস্যরসাত্মক ঘরানার এই চলচ্চিত্রটির কাহিনী রচয়িতা এবং পরিচালক ছিলেন হর্ষবর্ধণ কুলকার্নী। চলচ্চিত্রটির মুখ্য ভূমিকায় ছিলেন গুলশান দেবাইয়া, রাধিকা আপ্টে এবং সাই তামহানকার। চলচ্চিত্রটির মূল কাহিনী হচ্ছে একজন কামুক যুবককে নিয়ে, তার শিশুকাল থেকে শুরু করে বড় হওয়া পর্যন্ত বিভিন্ন ঘটনা দেখানো হয়েছে চলচ্চিত্রটিতে। ২০১৫ সালের ২০ শে মার্চ চলচ্চিত্রটি মুক্তি পায়।

## তথ্যসূত্র

## বহিঃসংযোগ
*

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় যৌন হাস্যরসাত্মক চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:২০১৫-এর পরিচালনায় অভিষেক চলচ্চিত্র
রাওয়ালপিন্ডি বিভাগ

**রাওয়ালপিন্ডি বিভাগ** পাকিস্তানের পাঞ্জাব প্রদেশের প্রশাসনিক উপবিভাগগুলির মধ্যে একটি ছিল, যেটি যুক্তরাষ্ট্রীয় এবং প্রাদেশিক নিম্নস্থ পর্যায়ের তৃতীয় স্তরের সরকার কর্তৃক গঠন করা হয়েছিল। বিভাগগুলি ৪র্থ পর্যায়ের সরকার কর্তৃক জেলা হিসেবে গঠন করা হয়েছিল, কিন্তু ২০০০ সালে স্থানীয় সরকার এটিকে সংস্কার করে প্রশাসনিক বিভাগকে বিলুপ্ত করে ৩য় পর্যায়ের সরকার নতুন জেলা হিসেবে উন্মোচিত হয়।

## রাওয়ালপিন্ডি বিভাগের জেলা

## তথ্যসূত্র

বিষয়শ্রেণী:পাকিস্তানের বিভাগ
মানিক চন্দ্র সাহা

**মানিক চন্দ্র সাহা** (১৯৫৮ - ১৫ জানুয়ারী ২০০৪) ছিলেন একজন বাংলাদেশী সাংবাদিক। ২০০৯ সালে বাংলাদেশ সরকার তাকে সাংবাদিকতায় মরণোত্তর একুশে পদক প্রদান করে।

## কর্মজীবন
কর্মজীবনে তিনি খুলনা প্রেসক্লাবের সভাপতি, দৈনিক সংবাদ ও একুশে টেলিভিশনের খুলনা ব্যুরোপ্রধান ও বিবিসি বাংলা বিভাগের অবদানকারী হিসেবে দায়িত্ব পালন করেন।

## মৃত্যু
২০০৪ সালের ১৫ জানুয়ারি খুলনা প্রেসক্লাবের কাছে ছোট মির্জাপুর সড়কে (বর্তমানে মানিক সাহা সড়ক) প্রবেশের মুখে সন্ত্রাসীদের বোমা হামলায় নিহত হন। তার হত্যার মামলায় ৩০ নভেম্বর ২০১৬ সালে আদালত নয় আসামিকে যাবজ্জীবন সাজা দেয় ও খালাস দেয় দুইজনকে।

## পুরস্কার
* একুশে পদক (২০০৯)

## তথ্যসূত্র

## অতিরিক্ত পঠন
* সাংবাদিক মানিক সাহা স্মারকগ্রন্থ, ২০০৬

বিষয়শ্রেণী:১৯৫৮-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশে সাংবাদিক হত্যা
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:১৯৫৬-এ জন্ম
বিষয়শ্রেণী:নড়াইল জেলার ব্যক্তি
মুজাফফারাবাদ (দ্ব্যর্থতা নিরসন)

**মুজাফ্ফরাবাদ** পাকিস্তানের আজাদ কাশ্মীরের একটি শহর।

মুজাফ্ফরাবাদ বলতে আর যা যা বোঝানো হতে পারে -

* মুজাফফারাবাদ জেলা
* মুজাফফারাবাদ বিমানবন্দর
* মুজাফফারাবাদ দুর্গ
* মুজাফফারাবাদ কলেজ
হাভিয়ের বারদেম

**হাভিয়ের আনহেল এনসিনাস বারদেম** (; জন্ম: ১ মার্চ ১৯৬৯) হলেন একজন স্পেনীয় অভিনেতা। তিনি *[[বিফোর নাইট ফলস্‌ (চলচ্চিত্র)|বিফোর নাইট ফলস্‌]]* (২০০০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন, তিনি প্রথম স্পেনীয় হিসেবে অস্কারের মনোনয়ন লাভ করেন। ২০০৭ সালে কোয়েন ভ্রাতৃদ্বয়ের *[[নো কান্ট্রি ফর ওল্ড মেন (চলচ্চিত্র)|নো কান্ট্রি ফর ওল্ড মেন]]* চলচ্চিত্রে গুপ্তহন্তা আন্তোন শিগুর চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার অর্জন করেন, তিনি প্রথম স্পেনীয় হিসেবে অস্কার লাভ করেন। এছাড়া তিনি এই কাজের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি *[[বিউতিফুল]]* (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন। এছাড়া তিনি *হামোন, হামোন* (১৯৯২), *বোকা আ বোকা* (১৯৯৫), *কার্নে ত্রেমুলা* (১৯৯৭), *মার আদেনত্রো* (২০০৪), *[[ভিকি ক্রিস্তিনা বার্সেলোনা]]* (২০০৮), *লোস লুনেস আল সোল* চলচ্চিত্রে অভিনয় করে সমাদৃত হন। তিনি জেমস বন্ড চলচ্চিত্র ধারাবাহিকের *[[স্কাইফল]]* (২০১২) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর স্পেনীয় অভিনেতা
বিষয়শ্রেণী:২১শ শতাব্দীর স্পেনীয় অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী
বিষয়শ্রেণী:প্রাক্তন রোমান ক্যাথলিক
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:স্পেনীয় চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
জানকার্লো জাননিনি

**জানকার্লো জাননিনি** (; জন্ম: ১ আগস্ট ১৯৪২) হলেন একজন ইতালীয় অভিনেতা ও কণ্ঠ অভিনেতা। তিনি ১৯৬৫ সালে *ফাঙ্গো সুল্লা মেত্রোপোলি* দিয়ে চলচ্চিত্র জীবন শুরু করেন। পরবর্তী কালে তিনি ইতালীয় পরিচালক লিনা ভের্টমুলারের পরিচালনায় কয়েকটি চলচ্চিত্রে কাজ করে খ্যাতি লাভ করেন, তন্মধ্যে উল্লেখযোগ্য হল *মিমি মেতাললুর্জিকো ফেরিতো নেল্লোনোরে* (১৯৭২); *[[লাভ অ্যান্ড অ্যানার্কি]]* (১৯৭৩), যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; *ত্রাভোলতি দা উন ইনসোলিতো ফাতে নেল্লাজ্জুররো মারে দাগোসতো* (১৯৭৪); এবং *[[পাসকালিনো সেত্তেবেল্লেজ্জে]]* (১৯৭৫), যার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি চারবার শ্রেষ্ঠ অভিনেতা বিভাগে দাভিদ দি দোনাতেল্লো এবং তিনবার শ্রেষ্ঠ অভিনেতা বিভাগে ও দুইবার শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো অর্জন করেন।

ইতালির বাইরে তিনি জেমস বন্ড চলচ্চিত্র ধারাবাহিকের *[[ক্যাসিনো রয়্যাল]]* (২০০৬) ও *[[কোয়ান্টাম অব সোলেস]]* (২০০৮) এবং ফ্রান্সিস ফোর্ড কোপলা]]র *নিউ ইয়র্ক স্টোরিজ* এবং রিডলি স্কটের *হ্যানিবল* চলচ্চিত্রে অভিনয় করেন। এছাড়া তাকে জর্জ ক্লুনির *ক্যাচ টুয়েন্টি টু* টিভি ধারাবাহিকে তাকে দেখা যায়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইতালীয় অভিনেতা
বিষয়শ্রেণী:২১শ শতাব্দীর ইতালীয় অভিনেতা
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:ইতালীয় টেলিভিশন অভিনেতা
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ অভিনেতা বিভাগে নাস্ত্রো দারজেন্তো বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো বিজয়ী
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:২০শ শতাব্দীর ইতালীয় চিত্রনাট্যকার
বিষয়শ্রেণী:ইতালীয় পুরুষ চিত্রনাট্যকার
লুপিটা নিয়ংও

**লুপিটা আমোন্ডি নিয়ংও** (; ; জন্ম: ১ মার্চ ১৯৮৩) হলেন একজন কেনীয়-মেক্সিকান অভিনেত্রী। তিনি একটি একাডেমি পুরস্কার জয় এবং দুটি প্রাইমটাইম এমি পুরস্কার ও একটি টনি পুরস্কারের মনোনয়নসহ অসংখ্য পুরস্কার অর্জন করেছেন।

কেনীয় রাজনীতিবিদ পিটার আনিয়াং নিয়ংওর কন্যা লুপিটা মেক্সিকো সিটিতে জন্মগ্রহণ করেন এবং তিন বছর বয়স থেকে কেনিয়ায় বেড়ে ওঠেন। তিনি মার্কিন যুক্তরাষ্ট্রে হ্যাম্পশায়ার কলেজ থেকে চলচ্চিত্র ও নাট্যকলায় স্নাতক ডিগ্রি অর্জন করার পর হলিউডে নির্মাণ সহকারী হিসেবে কর্মজীবন শুরু করেন। ২০০৮ সালে স্বল্পদৈর্ঘ্য চলচ্চিত্র *ইস্ট রিভার* দিয়ে তার অভিনয় জীবন শুরু হয় এবং কেনিয়ায় ফিরে গিয়ে টেলিভিশন ধারাবাহিক *শুগা* (২০০৯-২০১২)-এ শ্রেষ্ঠাংশে অভিনয় করনে। এরপর তিনি ইয়েল স্কুল অব ড্রামা থেকে অভিনয়ের উপর স্নাতকোত্তর ডিগ্রি লাভের পর স্টিভ ম্যাকুইনের ঐতিহাসিক নাট্যধর্মী চলচ্চিত্র *[[টুয়েলভ ইয়ার্স আ স্লেইভ]]* (২০১৩) চলচ্চিত্রে প্যাটসি চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি অস্কার বিজয়ী প্রথম কেনীয় ও মেক্সিকান অভিনেত্রী।

নিয়ংওর ব্রডওয়ে মঞ্চে অভিষেক হয় *এক্লিপসড* (২০১৫) নাটকে এতিম কিশোরী চরিত্রে এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি *স্টার ওয়ার্স* (২০১৫-২০১৯) ত্রয়ীতে মাজ কানাটা চরিত্রে অভিনয় করেন, *[[দ্য জাঙ্গল বুক (২০১৬-এর চলচ্চিত্র)|দ্য জাঙ্গল বুক]]* (২০১৬) চলচ্চিত্রে রাক্সা চরিত্রে কণ্ঠ দেন এবং মার্ভেল সিনেম্যাটিক ইউনিভার্সের সুপারহিরো চলচ্চিত্র *[[ব্ল্যাক প্যান্থার (চলচ্চিত্র)|ব্ল্যাক প্যান্থার]]* (২০১৮) ও এর অনুবর্তী পর্ব *[[ব্ল্যাক প্যান্থার: ওয়াকান্ডা ফরেভার]]* (২০২২)-এ নাকিয়া চরিত্রে এবং জর্ডান পিলের ভীতিপ্রদ চলচ্চিত্র *[[আস (২০১৯-এর চলচ্চিত্র)|আস]]* (২০১৯)-এ শ্রেষ্ঠাংশে অভিনয় করেন।

## প্রারম্ভিক জীবন
লুপিটা আমোন্ডি নিয়ংও ১৯৮৩ সালের ১লা মার্চ মেক্সিকো সিটিতে জন্মগ্রহণ করেন। তার পিতা পিটার আনিয়াং নিয়ংও কলেজের অধ্যাপক এবং মাতা ডরথি ওগাদা বুয়ু। তারা দুজনেই কেনীয়। ১৯৮০ সালে রাজনৈতিক সহিংসতার পর তার পরিবার কেনিয়া ছেড়ে মেক্সিকোতে পাড়ি জমান। পিটারের ভাই চার্লস নিয়ংও ১৯৮০ সালে ফেরি থেকে ফেলে দেওয়ার পর থেকে নিখোঁজ।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর কেনীয় অভিনেত্রী
বিষয়শ্রেণী:২১শ শতাব্দীর মেক্সিকান অভিনেত্রী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কেনীয় চলচ্চিত্র অভিনেত্রী
বিষয়শ্রেণী:কেনীয় চলচ্চিত্র পরিচালক
বিষয়শ্রেণী:কেনীয় টেলিভিশন অভিনেত্রী
বিষয়শ্রেণী:কেনীয় মঞ্চ অভিনেত্রী
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:মেক্সিকীয় চলচ্চিত্র পরিচালক
বিষয়শ্রেণী:মেক্সিকান টেলিভিশন অভিনেত্রী
বিষয়শ্রেণী:মেক্সিকান মঞ্চ অভিনেত্রী
বিষয়শ্রেণী:মার্কিন যুক্তরাষ্ট্রে কেনীয় অভিবাসী
বিষয়শ্রেণী:মার্কিন যুক্তরাষ্ট্রে মেক্সিকান অভিবাসী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:কেনীয় বংশোদ্ভূত মেক্সিকান ব্যক্তি
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:মার্কিন নারী শিশুসাহিত্যিক
বাংলাদেশী সরকারের তালিকা

এটি **বাংলাদেশের [[বাংলাদেশের মন্ত্রিসভা|সরকারের মন্ত্রিসভার]] একটি তালিকা**।
## মন্ত্রিসভার তালিকা

## আরো দেখুন
*বাংলাদেশের রাজনীতি
*স্বাধীনতার পর বাংলাদেশের ইতিহাস
*বাংলাদেশের প্রধানমন্ত্রীদের তালিকা

## তথ্যসূত্র

বিষয়শ্রেণী:বাংলাদেশের মন্ত্রিসভা
বাংলাদেশ
বাংলাদেশ
মইনুল ইসলাম (অর্থনীতিবিদ)

**মইনুল ইসলাম** (জন্ম: ১ জুলাই ১৯৫০) একজন বাংলাদেশি অর্থনীতিবিদ এবং চট্টগ্রাম বিশ্ববিদ্যালয়ের অবসরপ্রাপ্ত অধ্যাপক। ২০১৮ সালে বাংলাদেশ সরকার তাঁকে একুশে পদক প্রদান করে।

## প্রাথমিক জীবন ও শিক্ষা
মইনুল ইসলাম চট্টগ্রাম জেলার রাউজান উপজেলার নওপাড়া গ্রামে জন্মগ্রহণ করেন। তার পিতার ওবায়দুল হক ও মাতা সাজমা খাতুন।  তিনি ঢাকা বিশ্ববিদ্যালয় থেকে স্নাতক ও দ্বিতীয় বার ম্যাকমাস্টার বিশ্ববিদ্যালয় থেকে স্নাতক সম্পন্ন করেন এছাড়া ভ্যান্ডারবিল্ট বিশ্ববিদ্যালয় থেকে পিএইচডি করেন।

## পেশা
মইনুল ইসলাম ঢাকা বিশ্ববিদ্যালয় থেকে অর্থনীতিতে স্নাতকোত্তর শেষে চট্টগ্রাম বিশ্ববিদ্যালয়ে প্রভাষক হিসেবে ১৯৭৩ সালে যোগ দেন ও সেখান থেকেই অর্থনীতির অধ্যাপক হিসেবে অবসর লাভ করেন। তিনি বাংলাদেশ ইকোনমিস্ট অ্যাসোসিয়েশন (বিইএ) এর সাবেক চেয়ারম্যান এবং ইউজিসি অধ্যাপক ছিলেন।

## লেখা-লিখি
তিনি অর্থনীতির দুর্বৃত্তায়ন নিয়েই বেশি লেখালেখি ও গবেষণা করেন। ‘এ প্রোফাইল অন ব্যাংক লোন ডিফল্ট ইন দি প্রাইভেট সেক্টর ইন বাংলাদেশ’ নামে একটি তাৎপর্যময় গবেষণা গ্রন্থ রয়েছে তার। এ ছাড়াও তিনি ১৩টি গ্রন্থ ও দেশে-বিদেশে ৩৩টি গবেষণা নিবন্ধ লিখেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:বাংলাদেশী অর্থনীতিবিদ
বিষয়শ্রেণী:অর্থনীতিতে একুশে পদক বিজয়ী
বিষয়শ্রেণী:চট্টগ্রাম জেলার অর্থনীতিবিদ
বিষয়শ্রেণী:বাংলাদেশী পুরুষ লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ইউজিসি অধ্যাপক
বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:একুশে পদক বিজয়ী
ধৃতিকান্ত লাহিড়ী চৌধুরী

**ধৃতিকান্ত লাহিড়ী চৌধুরী** (সেপ্টেম্বর ১৯৩১ – মার্চ ১, ২০১৯) ভারতীয় লেখক ও হস্তী বিশারদ। ২০০৭ সালে হাতির বই লেখার জন্য আনন্দ পুরস্কার পান। তিনি কেমব্রিজের অভিজাত ক্লেয়ার হল কলেজের আজীবন সদস্য ছিলেন। ২০১৯ সালের ১ মার্চ বার্ধক্যজনিত কারণে মৃত্যুবরণ করেন।

## প্রথম জীবন
ধৃতিকান্ত লাহিড়ী চৌধুরী বর্তমান বাংলাদেশের ময়মনসিংহের কালীপুর গ্রামে ১৯৩১ সালে জন্মগ্রহণ করেন। তার পিতা ধীরেন্দ্র কান্ত লাহিড়ী চৌধুরী বাংলাদেশের ময়মনসিংয়ের অভিজাত ব্যক্তি ছিলেন। তার মাতার নাম রেনুকা দেবী। দেশ ভাগের পর তারা সপরিবারে কলকাতায় চলে আসেন।  তিনি প্রেসিডেন্সি কলেজ থেকে ইংরেজির স্নাতক হন ও কলকাতা বিশ্ববিদ্যালয় থেকে স্নাতকোত্তর উত্তীর্ণ হন। এরপরে ইংল্যান্ডের লিডস বিশ্ববিদ্যালয় থেকে পিএইচডি করেন। তিনি রবীন্দ্রভারতী বিশ্ববিদ্যালয়ে অধ্যাপনা করতেন।

## কর্মজীবন
অধ্যাপনার ফাঁকেই অসমসহ উত্তর-পূর্ব ভারত এবং উত্তরপ্রদেশ, ওডিশা, উত্তরাঞ্চল প্রভৃতি রাজ্যের জঙ্গলে ঘুরে বেড়াতেন। হাতি নিয়ে তার একাধিক বই দেশে-বিদেশে প্রশংসিত হয়েছে। হাতি বিশেষজ্ঞ হিসাবে তিনি ছিলেন ভারত সরকারের ‘প্রজেক্ট এলিফ্যান্ট’ এবং ইন্টার ন্যাশনাল ইউনিয়ন অব কনজারভেশন অফ নেচার-এর সদস্য। তিনি ১৯৭৭ থেকে ইন্টারন্যাশনাল ইউনিয়ন ফর কনজারভেশন অব নেচার-এর হস্তি বিশেষজ্ঞ কমিটির সদস্য এবং ১৯৭৮ থেকে পশ্চিমবঙ্গ রাজ্য বন্যপ্রাণী উপদেষ্টা পরিষদের সদস্য ছিলেন। তিনি ভারত সরকারের হস্তি প্রকল্প চালু হওয়ার আগে তার রূপরেখা নির্ধারণের জন্য নিযুক্ত টাস্ক ফোর্সেরও সদস্য ছিলেন ।

## সাহিত্যচর্চা
তার সাহিত্যচর্চাও জঙ্গল জীবনকে কেন্দ্র করেই গড়ে উঠেছিল। তার প্রকাশিত হাতি বিষয়ক বই গুলি হলো

* হাতি ও বনজঙ্গলের কথা
* হাতির বই
* বৈঠকী
* জঙ্গলগাথা ও রসনাবিলাস
* জীবনের ইন্দ্রধনু
* আ ট্রাঙ্ক ফুল অব টেলস
* দ্য গ্রেট ইন্ডিয়ান এলিফ্যান্ট বুক ইত্যাদি।
এছাড়াও তার অসংখ্য প্রবন্ধ বিভিন্ন আন্তর্জাতিক পত্রিকায় ও সংকলনে প্রকাশিত হয়েছে । হাতির বই -এর জন্য ২০০৭ সালে তিনি আনন্দ পুরস্কার পেয়েছিলেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:১৯৩১-এ জন্ম
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আনন্দ পুরস্কার বিজয়ী
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সংরক্ষণবাদী
বিষয়শ্রেণী:বাংলা ভাষার লেখক
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:কলকাতার লেখক
সাহিওয়াল বিভাগ

**সাহিওয়াল বিভাগ** (পাঞ্জাবি, ) পাকিস্তানের পাঞ্জাব প্রদেশের ৯টি বিভাগের মধ্যে অন্যতম একটি বিভাগ। ১৯৯৮ সালের আদমশুমারীর হিসাব অনুযায়ী সাহিওয়ালের জনসংখ্যার ছিল প্রায় ৬,২৭১,২৪৭ জন এর মত। জনসংখ্যা বৃদ্ধির হার প্রতি বছর ১.৯২ শতাংশ ছিল। ২০০৮ সালে, সাহিওয়াল বিভাগকে ৩টি জেলায় বিভক্ত করে গঠন করা হয়েছিল, যার নাম হচ্ছে যথাক্রমে: সাহিওয়াল জেলা, ওকারা জেলা এবং পাকপতন জেলা। সাহিওয়াল শহর হচ্ছে মূলত সাহিওয়াল জেলা এবং সাহিওয়াল বিভাগের রাজধানী।

## প্রশাসনিক বিভাগসমূহ
সাহিওয়াল বিভাগটি ৩টি জেলা ও ৭টি তহসিল নিয়ে গঠিত হয়েছে। নিম্নে তুলে ধরা হল:

## তথ্যসূত্র

বিষয়শ্রেণী:পাকিস্তানের বিভাগ
সারগোদা বিভাগ

**সারগোদা বিভাগ** পাকিস্তানের পাঞ্জাব প্রদেশের একটি প্রশাসনিক বিভাগ। ২০০৮ সালের অক্টোবরের আগ পর্যন্ত, সরকারের তৃতীয় পর্যায়ের ২০০০ সালের সংস্কারের মাধ্যমে বিভাগীয় ব্যবস্থা বাতিল করা হয়।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ফয়সালাবাদ বিভাগে বিদ্যমান:

* ভাক্কার জেলা
* খুশব জেলা
* মিয়ানওয়ালী জেলা
* সারগোদা জেলা

## তথ্যসূত্র

বিষয়শ্রেণী:পাকিস্তানের বিভাগ

বিষয়শ্রেণী:সারগোদা
পূর্ব কার্বি আংলং জেলা

**পূর্ব কার্বি আংলং জেলা** আসামের ২০১১ শেষ জনগণনা পরবর্তী একটি নতুন জেলা৷ ২০১৬ খ্রিস্টাব্বে পূর্বতন কার্বি আংলং জেলা থেকে নতুন জেলাটি গঠিত হয়৷ জেলাটির জেলাসদর ডিফু শহরে অবস্থিত৷ ভারতীয় সংবিধানের ষষ্ঠ তফশিল অনুযায়ী এটি কার্বি আংলং স্বায়ত্ত্বশাসিত সংগঠনের আওতাভুক্ত৷

## নামকরণ
## ইতিহাস
## ভূপ্রকৃৃতি
## অর্থনীতি
## প্রশাসনিক পরিকাঠামো

## ভাষা
কার্বি ভাষা এই জেলাতে সর্বাধিক প্রচলিত ভাষা৷ ইংরাজী, অসমীয়া ও হিন্দি ভাষার লোক ও এই জেলাতে বহুসংখ্যক৷ জেলাটিতে একাধিক জনজাতির বাস, যা এটিকে একটি বহুভাষিক বহুসাংস্কৃতিক জেলাতে উন্নীত করেছে৷ এর মধ্যে কার্বি, তিওয়া, গারো, বোরো উল্লেখ্য৷ নিম্নের পাইচিত্রে জেলাটিতে প্রচলিত ভাষাসমূহ তালিকাবদ্ধ৷ 

## পরিবহন
জেলাসদরটি সড়কপথের মাধ্যমে পার্শ্ববর্তী জনপদগুলির সাথে যুক্ত৷ নিয়মিত জেলাসদর ডিফু থেকে কার্বি আলং স্বায়ত্তশাসন বাস পরিবহন সংস্থার পক্ষ থেকে গুয়াহাটী, হামরেণ, হোজাই প্রভৃতি জায়গার বাস চলাচল করে৷ মেঘালয় পরিবহন সংস্থার পক্ষ থেকে নিয়মিত ডিফু থেকে জোয়াইতে পরিবহন চালু আছে৷ নিকটবর্তী রেলস্টেশনটির নাম হোজাই৷

## তথ্যসূত্র

বিষয়শ্রেণী:আসামের জেলা
বিষয়শ্রেণী:পূর্ব কার্বি আংলং জেলা
বিষয়শ্রেণী:২০১৬-এ আসামে প্রতিষ্ঠিত
বিষয়শ্রেণী:ভারতের স্বায়ত্তশাসিত অঞ্চল
আফগান টেস্ট ক্রিকেটারদের তালিকা

তালিকাভিত্তিক অত্র নিবন্ধটি আফগানিস্তানের টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। শীর্ষস্থানীয় সহযোগী সদস্য হিসেবে থাকার পর আফগানিস্তান ২২ জুন, ২০১৭ তারিখে আন্তর্জাতিক ক্রিকেট কাউন্সিলের বার্ষিক সাধারণ সভায় পূর্ণাঙ্গ সদস্যরূপে টেস্ট পরিবারভূক্ত হয়।

টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি সর্বোচ্চ পাঁচ দিন পর্যন্ত মাঠে গড়ায়। জুন, ২০১৮ সালে বেঙ্গালুরুর এম. চিন্নাস্বামী স্টেডিয়ামে স্বাগতিক ভারতের বিপক্ষে আফগানিস্তান দল প্রথম টেস্ট খেলায় অংশ নেয়।

২ মার্চ, ২০১৯ তারিখ পর্যন্ত ১১জন ক্রিকেটার আফগানিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ২ মার্চ, ২০১৯ তারিখ অনুযায়ী সঠিক।

## নির্দেশিকা

## খেলোয়াড়
২ মার্চ, ২০১৯ অনুযায়ী পরিসংখ্যানটি সঠিক:

## আরও দেখুন
* টেস্ট ক্রিকেট
* আফগানিস্তান জাতীয় ক্রিকেট দল
* আফগান একদিনের আন্তর্জাতিক ক্রিকেটারদের তালিকা
* আফগানিস্তান ক্রিকেট বোর্ড

## তথ্যসূত্র

## আরও দেখুন
* জো স্মল
* টেস্ট ক্রিকেট
* পিসিএ বর্ষসেরা খেলোয়াড়
* প্রথম-শ্রেণীর ক্রিকেট দলসমূহের বর্তমান তালিকা
* আফগানিস্তান জাতীয় ক্রিকেট দলের অধিনায়কদের তালিকা

বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:টেস্ট ক্রিকেটারদের তালিকা
নিমাড়ি ভাষা

**নিমাড়ি**, মধ্যপ্রদেশের দক্ষিণ-পশ্চিমে ত তথা ভারতের মধ্য-পশ্চিমাংশে অবস্থিত নিমাড় অঞ্চলের একটি প্রচলিত কথ্যভাষা৷ ভূখণ্ডটি মহারাষ্ট্র রাজ্যের উত্তরে ও মধ্যপ্রদেশের মালব অঞ্চলের দক্ষিণাংশে অবস্থিত৷

## সাহিত্য
নিমাড়ি ভাষার বিখ্যাত লেখক হলেন, **গৌরীশঙ্কর শর্মা**, **রামনারায়ণ উপাধ্যায়** প্রভৃৃতি৷ নিমাড়ি ভাষা মুলত খরগাঁও, বরওয়ানি, হারদা ও খান্ডোয়া জেলাতে প্রচলিত৷ আঞ্চলিক ভাষাতে সাহিত্যচর্চায় **রামনারায়ণ উপাধ্যায়, মহাদেব প্রসাদ চতুর্বেদী, প্রভাকর জ্বি দুবে, জীবন জোশী** প্রমুখ লেখকদের অবদান অনস্বীকার্য৷ 'আম্মার বোল' প্রকাশনীর ভগবত গীতার অনুবাদ ও "মধ্য" হলো মহাদেব প্রসাদ চতুর্বেদী রচিত প্রথমদিকের দুটি নিমাড়ি ভাষার মহাকাব্য৷ প্রভাকর জ্বি দুবে ভারতীয় প্রধানমন্ত্রী সাহিত্যসম্মান পুরষ্কারপ্রাপ্ত৷ তিনি ওঁকারেশ্বর শিব জ্যোতির্লিঙ্গ স্থানের নিকটে অবস্থিত বড়োয়াহা নামক ছোট শহরের বাসিন্দা৷ তিনি একাধিক মঞ্চনাট্য ও অলংকৃৃত করেছেন৷ তিনি তার বিখ্যাত রচনা গাম্মাত স্বং এর জন্য স্মরণীয়৷ ইসুরি একাডেমী থেকে তিনি ঠুমকা বইটির জন্যও পুরষ্কৃত হন৷

## বিতর্ক
অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে নিমাড়িকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক নিমাড়িভাষীকে মুল হিন্দি ভাষার অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ নিমাড়ি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷ 
## অঞ্চল
এটি দক্ষিণ পশ্চিম মধ্যপ্রদেশের ভাষা৷ ভাষাটির বিস্তার তিনটি নিমাড় অঞ্চলের জেলা ও পার্শ্ববর্তী জেলাগুলিতে৷
***[[মধ্যপ্রদেশ]] - ২২৯৩৮৪১**
** দেওয়াস জেলা - ৪৮৪৭০(৩.১০%)
** ধার জেলা - ৩৩৪১২৮(১৫.২৯%)
** ইন্দোর জেলা - ৪৫৪৯৫(১.৩৯%)
** খরগাঁও জেলা - ৯৭০২৪১(৫১.৮০%)
** বড়ওয়ানি জেলা - ৩৩০৩৫১(২৩.৮৪%)
** আলিরাজপুর জেলা - ৩৪৮০(০.৪৮%)
** খাণ্ডোয়া জেলা - ৫৩১৭০৮(৪০.৫৯%)
** বুরহানপুর জেলা - ১৬৯৯০(২.২৪%)

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:মধ্যপ্রদেশের সংস্কৃৃতি
বিষয়শ্রেণী:কেন্দ্রীয় ইন্দো-আর্য ভাষাসমূহ
বিষয়শ্রেণী:দেবনাগরী লিপিতে লেখা ভাষা
হরসিমরত কৌর বাদল

**হরসিমরত কাউর বাদল** (; জন্ম ২৫শে জলাই, ১৯৬৬) ভারত সরকারের খাদ্য প্রক্রিয়াকরণ দপ্তরের একজন কেন্দ্রীয় মন্ত্রী   এবং ভাটিণ্ডা অঞ্চল থেকে একজন সংসদ সদস্য। তিনি শিরোমণি অকালী দল এর সদস্য।  তার স্বামী সুখবীর সিং বাদল পাঞ্জাবের উপ-মুখ্যমন্ত্রী এবং একই সঙ্গে তিনি শিরোমণি অকালী দল এর সভাপতি।

## ব্যক্তিগত জীবন
হরসিমরত ১৯৬৬ সালের ২৫শে জুলাই, দিল্লিতে জন্মগ্রহণ করেন। তার বাবার নাম সত্যজিৎ মাজিথিয়া ও মায়ের নাম সুখমঞ্জুস মাজিথিয়া। তিনি ম্যাট্রিক পাস করার পর টেক্সটাইল নকশায় ডিপ্লোমা করেন।  তিনি ২১শে নভেম্বর ১৯৯১ সালে সুখবীর সিং বাদল এর সঙ্গে বিবাহ বন্ধনে আবদ্ধ হন।  দম্পতির দুই মেয়ে এবং একটি ছেলে আছে। তার এক ভাই, বিক্রম সিং মাজিথিয়া, যিনি মাজিথা অঞ্চল থেকে একজন অকালী এমএলএ।  এই সঙ্গে তিনি তার শ্বশুর প্রকাশ সিং বাদলের নেতৃত্বে পাঞ্জাবের মন্ত্রিসভায় একজন প্রাক্তন মন্ত্রী।
### প্রাথমিক জীবন এবং শিক্ষা
তিনি এমন একটি পরিবারে জন্মগ্রহণ করেছেন, যাঁদের বংশ লতিকার শিকড় বিস্তৃত আছে, মহারাজা রঞ্জিত সিংএর সেনাদলের এক বিশিষ্ট জেনারেল, আত্তর সিং মাজিথিয়া পর্যন্ত। হরসিমরত কাউর বাদল নতুন দিল্লিতে জন্মেছেন এবং বড় হয়েছেন। তিনি প্রথমে নিউ দিল্লির লরেটো কনভেন্ট স্কুলে পড়াশোনা করেন। পরে, হরসিমরত টেক্সটাইল ডিজাইনে প্রবেশ করেন এবং টেক্সটাইল নকশাতে একটি তিন বছরের কোর্সে পড়েন।

## রাজনৈতিক জীবন

হরসিমরত তার রাজনৈতিক কর্মজীবন শুরু করেছিলেন ২০০৯ সালের ভারতীয় সাধারণ নির্বাচন থেকে। তিনি ১৫তম লোকসভায় ভারতীয় জাতীয় কংগ্রেস প্রার্থী রনিন্দর সিং এর বিরুদ্ধে ভোটে দাঁড়ান এবং তাকে ১,২০,৯৬০ ভোটে হারিয়ে ভাটিণ্ডা নির্বাচনী এলাকা থেকে নির্বাচিত হন।  ৩রা ডিসেম্বর ২০০৯ সালে, তিনি প্রথম বক্তৃতা দেন। সেই বক্তৃতায় তিনি ১৯৮৪ সালের শিখ বিরোধী দাঙ্গায় মৃত ও ক্ষতিগ্রস্তদের পরিবার সম্পর্কে তার উদ্বেগ প্রকাশ করেছিলেন। মেয়ে সন্তানকে রক্ষা করা এবং পরিবেশ রক্ষায় গাছ বাঁচানোর জন্য তিনি "নানহি ছান" নামে একটি প্রকল্পে অংশ নিয়েছিলেন।  ২০১৪ সালে, হরসিমরত ভারতীয় জাতীয় কংগ্রেস এবং পিপলস পার্টি অফ পাঞ্জাব এর যৌথ প্রার্থী, মনপ্রীত সিং বাদলকে পরাজিত করেন। এই নির্বাচনে তিনি ভাতিন্ডা থেকে এমপি হিসাবে পুননির্বাচিত হন। প্রধানমন্ত্রী নরেন্দ্র মোদীর সরকারে তিনি খাদ্য প্রক্রিয়াকরণ দপ্তরের একজন কেন্দ্রীয় মন্ত্রী হিসেবে নিযুক্ত হন।

## আরো দেখুন
* পাঞ্জাব
* শিরোমণি অকালী দল
* ভাটিণ্ডা

## তথ্যসূত্র

## বহিঃসংযোগ
Official website of harsimrat badal

বিষয়শ্রেণী:সপ্তদশ লোকসভার সদস্য
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পঞ্চদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:ভারতীয় শিখ
বিষয়শ্রেণী:পাঞ্জাব, ভারতের রাজনীতিতে নারী
বিষয়শ্রেণী:পাঞ্জাব, ভারতের লোকসভা সদস্য
বিষয়শ্রেণী:নরেন্দ্র মোদীর মন্ত্রিসভা
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতের মন্ত্রিসভা সদস্য
বিষয়শ্রেণী:অষ্টাদশ লোকসভার সদস্য
বিষয়শ্রেণী:লোকসভার নারী সদস্য
বিষয়শ্রেণী:ভারতীয় মন্ত্রিসভার নারী সদস্য